Sauber C24

Sauber C24 oli Sauber-tallin viimeinen Formula 1 -auto ennen Sauberin myymistä BMW:lle. Auton suunnitteli saksalainen Willy Rampf kaudelle 2005. Auto julkistettiin 11. tammikuuta 2005 Valenciassa F1-talvitestien aikana. Autoa ajoivat kanadalainen vuoden 1997 maailmanmestari Jacques Villeneuve ja brasilialainen Felipe Massa. Autossa oli Ferrarin valmistama, Petronasiksi nimetty moottori sekä Michelinin valmistamat renkaat.

Kausi alkoi kahdella pisteettömällä kilpailulla. Ensimmäiset pisteet autolla saavutettiin Bahrainin GP:stä, jossa Massa ylsi seitsemänneksi. Seuraavana ajetussa kilpailussa, San Marinon GP:ssä, Villeneuve ajoi neljänneksi. Kolmen pisteettömän kilpailun jälkeen Kanadan GP:ssä autolla saavutettiin lisää pisteitä, kun Massa oli kilpailun neljäs. Yhdysvaltain GP:ssä kaikki Michelinejä käyttäneet tallit vetäytyivät turvallisuussyistä joten autolla ei saavutettu kilpailusta pisteitä. Ranskan GP:ssä Villeneuve ylsi kahdeksanneksi. Autolla kerättiin lisää pisteitä Saksan ja Belgian GP:stä. Auton viimeiset pisteet saavutettiin kauden viimeisestä kilpailusta, Kiinan GP:stä, jossa Massa ajoi kuudenneksi. 

Autolla kerättiin 20 pistettä, mitkä oikeuttivat kahdeksanteen sijaan valmistajien MM-sarjassa.

 Formula 1 -tulokset 
 Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus 2005 Sauber Petronas V10  AUS MAL BHR SMR ESP MON EUR CAN USA FRA GBR GER HUN TUR ITA BEL BRA JPN CHN208. Jacques Villeneuve 13 Kesk. 11 4 Kesk. 11 13 9 DNS 8 14 15 Kesk. 11 11 6 12 12 10 Felipe Massa 10 10 7 10 11 9 14 4 DNS Kesk. 10 8 14 Kesk. 9 10 11 10 6

 Lähteet 

 Aiheesta muualla 
 Sauber C24 - The Formula One DataBase 
 Sauber C24 - ChicaneF1
 Sauber C24 - F1Olivier 

Luokka:Formula 1 -kausi 2005
C24